6.+Beskrive+hvordan+undervisningen+koordineres+i+to+formelle+møter+per+semester+samt+i+uformelle+møter+på+modulsamlingene.+Hvem+er+med+hele

6. Beskrive hvordan undervisningen koordineres i to formelle møter per semester samt i uformelle møter på modulsamlingene. Hvem er med hele tiden? Koordinering av undervisningen skjer på flere måter og i ulike formelle og uformelle fora. Alle modulene har gjennomgått de samme formelle godkjenningsrutinene som annen undervisning ved NTNU. Koordinatorene for mastergraden, som er tilsatt ved NTNU, setter opp undervisnings- og møteplan for året og har ansvar for gjennomføring av evaluering etter gjennomført 30 stp.

Det gjennomføres to todagers koordineringsmøter hvert semester, hvor innhold i og sammenheng mellom modulene er gjenstand for drøfting, ofte med utgangspunkt i tilbakemeldinger som har kommet fra studentene gjennom våre evalueringsrutiner. På disse møtene deltar alle som har modulansvar, undervisning og veiledning. Dette har så langt vært en fast og stabil kjerne av fagfolk. Hvis vi får en rolle i rektorskolen, vil denne kjernen måtte utvides. Hvis det viser seg å være behov for det, vil vi også vurdere å iverksette flere koordinerende grep, som f. eks. virtuelle fora, nettmøter o.l. for å kunne ivareta koordineringen uten for stor reise- og møtebelastning.

Fagpersoner som underviser på ulike moduler, møtes også i forbindelse med samarbeid om planlegging og gjennomføring av samlinger på ulike moduler. Det skjer en ikke uvesentlig uformell koordinering som resultat av den transparens som skapes innenfor og mellom modulenen gjennom aktiv bruk av læringsplattformen Its learning, hvor all informasjon og kommunikasjon mellom faglærer og studenter gjøres tilgjengelig for alle som deltar i nettverket.

Innenfor modulene sikres sammenehengen ved at det er en person som har hovedansvar for planlegging, justering og gjennomføring av modulen. Denne personen er til stede under hele avviklingen av modulen, både på samling og på nett. Arbeidet med planlegging, justering og gjennomføring av modulen deles mellom flere fagpersoner, ofte fra ulike institusjoner.